#### **Ministru kabineta noteikumu projekta**

**„Grozījumi Ministru kabineta 2002.gada 9.decembra noteikumos Nr.534 „Kārtība, kādā saņemams profesionālās kvalifikācijas sertifikāts nekustamā īpašuma novērtēšanai”” sākotnējās ietekmes novērtējuma ziņojums (anotācija)**

|  |
| --- |
| **I. Kādēļ normatīvais akts ir vajadzīgs** |
| 1. | Pamatojums | Pasākumu plāns "klusēšanas – piekrišanas" principa ieviešanai un piemērošanai atbildīgo institūciju administratīvajā praksē. Apstiprināts ar 2012.gada 12.jūnija Ministru kabineta rīkojumu Nr.264.Brīvas pakalpojumu sniegšanas likuma 14.panta sestā daļa. |
| 2.  | Pašreizējā situācija un problēmas | Ar Ministru kabineta 2012.gada 12.jūnija rīkojumu Nr.264 ir apstiprināts *Pasākumu plāns „klusēšanas-piekrišanas” principa ieviešanai un piemērošanai atbildīgo institūciju administratīvajā praksē*. Minētajā dokumentā ir paredzēti pasākumi plānā noteiktā mērķa un rīcības virzienu sasniegšanai, tai skaitā uzdevums Tieslietu ministrijai izstrādāt un noteiktā kārtībā iesniegt Ministru kabinetā grozījumus Ministru kabineta 2002.gada 9.decembra noteikumos Nr.534 „Kārtība, kādā saņemams profesionālās kvalifikācijas sertifikāts nekustamā īpašuma novērtēšanai”, lai ieviestu „klusēšanas-piekrišanas” principu pakalpojuma darbībai – nekustamā īpašuma vērtētāju sertificēšana. Šis princips ir viens no pārvaldes modernizāciju veicinošajiem instrumentiem, kas atbilstoši Eiropas Parlamenta un Padomes 2006.gada 12.decembra direktīvā 2006/123/EK *par pakalpojumiem iekšējā tirgū* (turpmāk – Pakalpojumu direktīva) paredzētajam noteic, ka gadījumā, ja noteiktajā termiņā nav saņemta atbildīgās iestādes atbilde uz atļaujas pieteikumu, uzskatāms, ka atļauja pakalpojumu sniedzējam ir piešķirta un pakalpojuma sniedzējs ir tiesīgs uzsākt pakalpojuma sniegšanu. Tādējādi tiktu mazināta tiesiskā nenoteiktība un nedrošība, kuru maziem un vidējiem uzņēmējiem veicina neprognozējama atbildīgo institūciju rīcība.Papildus minētajam tika konstatēta nepieciešamība precizēt noteikumus atbilstoši Fizisko personu datu aizsardzības likumā ietvertajiem principiem, **kā arī veikt precizējumus attiecībā uz noteikumu 2.punktā minēto standartu.** |
| 3.  | Saistītie politikas ietekmes novērtējumi un pētījumi | Nav. |
| 4.  | Tiesiskā regulējuma mērķis un būtība  | Noteikumu projekts „Grozījumi Ministru kabineta 2002.gada 9.decembra noteikumos Nr.534 „Kārtība, kādā saņemams profesionālās kvalifikācijas sertifikāts nekustamā īpašuma novērtēšanai””(turpmāk –projekts) paredz ieviest "klusēšanas-piekrišanas" principu, pielāgojot noteikumus Pakalpojumu direktīvas prasībām. Papildus tiek noteikts termiņš, līdz kuram sertificēšanas institūcija pieņem lēmumu par sertifikāta piešķiršanu un paziņo to pretendentam, tādējādi novēršot atbildīgo institūciju iespējamo neprognozējamo rīcību un stiprinot tiesisko noteiktību un paļāvību.Atbilstoši Brīvas pakalpojumu sniegšanas likuma 14.panta sestajai daļai uzskatāms, ka atļauja ir izsniegta ar noklusējumu, ja normatīvajā aktā noteiktajā termiņā atbildīgā iestāde nepaziņo savu lēmumu par atļaujas piešķiršanu vai atteikumu to piešķirt. No minētās tiesību normas izriet, ka normatīvajā aktā ir jābūt noteiktam vienam konkrētam termiņam un šim termiņam ir jābūt tādam, kura ietvaros iestāde pieņem un paziņo (tai skaitā, ievērojot septiņu dienu prezumpciju) personai administratīvo aktu. Līdz ar to turpmāk procedūra paredzēs, ka sertificēšanas institūcija pēc pēdējā eksāmena 15 darba dienu laikā pieņem lēmumu par sertifikāta piešķiršanu vai atteikumu un rakstveidā to paziņo pretendentam, kā arī minētajā laikā ievieto informāciju reģistrācijas žurnālā, kura ieraksti ir publiski pieejami internetā. Administratīvajā procesā ar administratīvā akta paziņošanu saprot brīdi, kad administratīvā akta adresāts to ir saņēmis un tādējādi administratīvais akts stājas spēkā. Tādējādi 15 darba dienu laikā ir jāveic gan lēmuma pieņemšana, gan tā rakstveida paziņošana, gan informācijas publicēšana internetā.Administratīvā procesa likuma 70.panta otrajā daļā noteikts, ka administratīvo aktu adresātam paziņo atbilstoši Paziņošanas likumam. Paziņošanas likuma 3.panta pirmā daļa paredz, ka dokumenta paziņošanu iestāde veic: 1) uz vietas iestādē vai piegādājot ar tās norīkota darbinieka vai ziņneša starpniecību; 2) izmantojot pasta pakalpojumus; 3) izmantojot elektroniskos sakarus; 4) publiski. Katram no paziņošanas veidiem ir sava paziņošanas kārtība (termiņš). Tā, piemēram, atbilstoši Administratīvo procesu likuma 70.panta otrajai daļai, ja pa pastu sūta adresātam nelabvēlīgu administratīvo aktu, to noformē kā ierakstītu pasta sūtījumu. Sūtot kā ierakstītu pasta sūtījumu, atbilstoši Paziņošanas likuma 8.panta trešajai daļai, administratīvais akts uzskatāms par paziņotu septītajā dienā pēc tā nodošanas pastā. Tādējādi 15 darba dienu laikā ierēķina arī 7 dienas paziņošanai pa pastu.Ja noteiktajā termiņā lēmums nav paziņots, uzskatāms, ka personai ir piešķirts sertifikāts un tā var uzsākt savu profesionālo darbību. Noteikumi paredz, ka turpmāk sertifikāts tiks izsniegts papīra formā tikai pēc personas rakstiska pieprasījuma saņemšanas. **Minētais princips attiecināms arī uz personām, kuras pretendē uz nekustamā īpašuma vērtētāja asistenta statusu.**Noteikumu projekts precizēts atbilstoši Fizisko personu datu aizsardzības likuma 10.pantā pirmās daļas 2.punktam, kas noteic, ka personas datu apstrādi pārzinis nodrošina tikai atbilstoši paredzētajam mērķim un tam nepieciešamajā apjomā. Ņemot vērā, ka prasības par pases kopijas iesniegšanu pamatā ir nepieciešamība identificēt personu, šis mērķis ir sasniedzams ar citiem pasākumiem. Pases kopiju uzglabāšana sertificēšanas institūcijai nevar tikt uzskatīts par mērķi. Tādējādi noteikumos ir ietvertas normas, ka personai pirms vērtēšanas darba aizstāvēšanas un pirms eksāmena nekustamā īpašuma vērtēšanas teorētisko zināšanu pārbaudes uzliek par pienākumu uzrādīt personu apliecinošu dokumentu.**Ņemot vērā, ka noteikumu 2.punktā minētais standarts zaudējis spēku, precizēts noteikumu 2.punkts. Atbilstoši Ministru kabineta sēdes protokollēmuma projekta 2.punktam, kas pievienots Ministru kabineta noteikumu projektam „Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības”, kas izsludināts 2013. gada 10. janvāra Valsts sekretāru sanāksmē (prot. Nr. 1 8. §, VSS-24) standarts tiks iztulkot līdz š.g. 1.septembrim.** |
| 5.  | Projekta izstrādē iesaistītās institūcijas | Tieslietu ministrija sadarbībā ar Valsts zemes dienestu. |
| 6.  | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo sabiedrības līdzdalībā iegūtais viedoklis nebūtu izšķirošs lēmumu pieņemšanas procesā. |
| 7.  | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Sertificēti nekustamā īpašuma vērtētāji, kas saskaņā ar Latvijas īpašumu vērtētāju asociācijas tīmekļa vietnē esošajiem datiem ir 108 fiziskas personas, kā arī personas, kurām ir nodoms savu profesionālo darbību saistīt ar nekustamo īpašumu vērtēšanu. |
| 2.  | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Mazie un vidējie uzņēmumi, kas strādā nekustamā īpašuma vērtēšanas jomā. Saskaņā ar Latvijas īpašumu vērtētāju asociācijas tīmekļa vietnē esošajiem datiem 33 juridiskas personas. |
| 3. | Tiesiskā regulējuma finansiālā ietekme | Projekts šo jomu neskar. |
| 4.  | Tiesiskā regulējuma nefinansiālā ietekme | Projekts šo jomu neskar. |
| 5.  | Administratīvās procedūras raksturojums | Projekts šo jomu neskar. |
| 6.  | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Ministru kabineta noteikumi ir atbilstoši Eiropas Parlamenta un Padomes 12.12.2006. direktīvai par pakalpojumiem iekšējā tirgū (2006/123/EK), kurā viens no pārvaldes modernizāciju veicinošiem instrumentiem ir uzskatāms arī „klusēšanas-piekrišanas” princips.  |
| 2. | Citas starptautiskās saistības | Nav attiecināms |
| 3. | Cita informācija | Nav |

|  |
| --- |
| 1.tabula Tiesību akta projekta atbilstība ES tiesību aktiem |
| Eiropas Parlamenta un Padomes 12.12.2006. direktīva (2006/123/EK) |  |
|  |
| A | B | C | D |
| **Direktīva:**13.panta piektās daļas a) punkts | **MK noteikumi:**11.3  un 26.2punkts | Direktīvas prasības tiek ieviestas pilnībā. | Tiesību norma neparedz stingrākas prasības |
| 13.panta ceturtā daļa un piektās daļas c) punkts | 16. un 26.3punkts | Direktīvas prasības tiek ieviestas pilnībā. | Tiesību norma neparedz stingrākas prasības |
| 13.panta sestā daļa | 11.3  un 26.2punkts | Direktīvas prasības tiek ieviestas pilnībā. | Tiesību norma neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Nav attiecināms |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms |
| Cita informācija | Nav |

Anotācijas III, IV, VI un VII sadaļa - projekts šīs jomas neskar.

Tieslietu ministrs J.Bordāns

01.08.2013. 13:02

1128

I.Reizina

67406137, Ingrida.Reizina@tm.gov.lv